Epizoda 2 (Bitange i princeze, sezona 1)

"**Epizoda 2**" druga je epizoda prve sezone sitcoma *[[Bitange i princeze]]*. Epizoda je premijerno prikazana 22. travnja 2005. godine na HRT-u 2, a režirao ju je i napisao tvorac serije Goran Kulenović.

"Epizoda 2" proizašla je, kao i prethodna epizoda, iz nikada emitiranog "Pilota" serije, odnosno druge polovice pilot epizode, koja je ponešto promijenjena za emitiranje na televiziji. Radnja epizode direktno se nastavlja na radnju prethodne epizode, kada se glavni likovi smještaju u susjedne stanove i pokušavaju reorganizirati svoje živote tražeći nove poslove.

## Sinopsis

Nakon što se dečki i cure smjeste u svoje stanove nakon dogovora s djedom Bobijem, priča se nastavlja. U stanu od dečkiju, Teo je u depresiji zbog braka koji krahira, a Kazo izlazi iz sobe i ironično kaže kako je "mala, ali bez prozora". Istovremeno, Robi se iz svoje sobe hvali da ima balkon i dosta prostora te po stanu lijepi postere polugolih žena. Teo razmišlja o prolaznosti života, a rasprava se seli na starost općenito; Kazo govori da je imao zlog strica kojemu je za 65. rođendan kupio omču da se objesi, što je on iskoristio da zaveže strinu na balkon dok je utakmica kako mu ne bi smetala. Robi se s time složi i kaže kako ni on ne bi ženi dopustio da mu smeta dok gleda utakmicu, na što Kazo odvrati da on ne prati sport; Robi insinuira da je Kazo gej i odlazi u sobu. Istovremeno, cure čiste veliki nered u Bobijevom stanu te se žale na to kako su muškarci neuredni. Irena sugerira da je Robi najgori, na što Lucija implicira da joj se Robi sviđa; Irena to s gnušanjem odbija, ali potvrđuje da joj je Teo zgodan, na što Lucija govori kako joj se sviđa Kazo. Tu se otkriva i kako je Irena bila manekenka.

U drugom stanu, Kazo predloži da dečki pozovu cure na piće, na što Robi sugerira da se Kazi sviđa Lucija; Kazo to odbija i govori da mu je Irena zgodnija, na što mu Robi govori da kod nje nema šanse. Dok cure raspravljaju o istoj temi, Kazo kuca na vrata i na iznimno nespretan način nekako uspijeva pozvati na piće, što cure prihvate. Dok Teo nudi djevojkama mjesto za sjedenje, Robi prolazi gol po stanu i djevojkama pokaže spolovilo ispod ručnika prije nego se ode presvući. Dečki i cure se upoznavaju: Irena govori da ide na razgovor na posao, a Lucija otkriva da je dobila otkaz u videoteci; istovremeno, Robi u hladnjaku pronalazi pokvarenu paštetu koju pojde i onda krene pljuvati po kuhinji. Kazo i Lucija raspravljaju o filmovima, pri čemu saznajemo da Lucija voli Georgea Clooneyja i da joj je posebno drag film *[[Ocean's Eleven|Oceanovih jedanaest]]*, iako Kazo govori da mu taj film nije posebno drag. Lucija dalje mašta o Clooneyju i navodi da je ona škorpion u horoskopu, a Clooney bik, što je po njoj idealna kombinacija. Tao je skeptičan oko Lucijine sklonosti ka astrologiji, kao i Robi, međutim Irena podržava svoju cimericu. Lucija tada pita Kazu koji je njemu najdraži film, na što on navodi *[[Blade Runner]]* s Harrisonom Fordom, ali cure za taj film nikada nisu čule, iako im je Harrison Ford zgodan. Irena pokušava flertati s Teom i pita ga za njegov najdraži film, na što on navodi *[[Othello|Otela]]*, ali tvrdi kako je on Desdemona; Kazo se našali, ali nitko osim njih dvojice ne shvati šalu.

Sljedeće jutro, Teo u osam sati baca noževe u zid i probudi Robija; kada dođe Kazo, Teo govori da bi trebao ubiti svoju suprugu, što Kazu prestraši, ali Teo ubrzo brizne u plač. Kazo mu tada govori da je vrijeme da prestane plakati te dodaje kako je on cijeli život bio ponosan na njegove uspjehe kao da su njegovi vlastiti; kada se njih dvojica prijateljski zagrle, Robi proviri iz sobe i insinuira da su gej. Kazo nastavlja sa svojim motivacijskim govorom i čini se kako uspijeva podići Teovo raspoloženje jer odvjetnik kaže će mu naći posao.

Robi i Irena odlaze na StrTV na audiciju za voditelje. Robi se progurao kroz red i pokušava flertati sa zgodnom plavušom, a onda dolazi Irena, koja se također gura kroz red. Plavuša ulazi prva, ali izlazi prestravljena i komentira kako je Šef grozan. Istovremeno, Teo i Kazo odlaze do Gazdine videoteke, gdje stoji oglas za posao - traži se zgodna djevojka. Teo Gazdi nudi Kazu, međutim Gazda je skeptičan jer Kazo nije "zgodna djevojka"; Teo iskoristi svoje odvjetničke sposobnosti i uvjeri Gazdu da testira Kazu, a kada Kazo pokaže zavidno znanje o filmovima, Gazda mu da posao. Na televiziji, Robi i Irena zajedno ulaze na audiciju, iako je Šef tražio jednu po jednu osobu, a Irena kreće prva te svojom izvedbom šokira Šefa; istu reakciju izaziva i Robi. U videoteci, Lucija dolazi po svoju zadnju plaću; Teo negovori Gazdu da ju ponovo primi nakon provjere filmskog znanja i Lucija uspijeva proći test uz Teovu i Kazinu pomoć. Iako Gazda prozre njihov trik, da Luciji posao.

Teo, Kazo i Lucija odlaze u pub nakon prvog radnog dana; Teo komentira kako su mu u zadnje vrijeme dragi trileri u kojima muž ubije ženu, što ponovo zgrozi Kazu. Ubrzo dolaze Robi i Irena, koji lažu kako je audicija prošla odlično, a kada se u pubu pojavi Šef, sakriju se ispod stola; Šef obavijesti sve prisutne kako su, na njegovo sveopće zgražanje, Irena i Robi dobili posao jer su bili najbolji kandidati. Šef odlazi da se napijr, a Irena i Robi izlaze od ispod stola i hvale se kako su znali da će dobiti posao. Na samom kraju, Kazu počne pucati paranoja oko Tea jer je uvjeren - nakon što je ranije slušao vijesti na kojima je rečeno da je netko ubio ženu - da je Teo ubio svoju suprugu; istovremeno dok Teo odlazi oprati ruke, u pub ulaze dva policajca koji također žele oprati ruke, ali paranoični Kazo skoči na njih i viče Teu da bježi.

## Uloge

### Glavne uloge

*René Bitorajac kao Robert Kumerle (Robi), kvartovski dečko koji je u potrazi za stanom
*Mila Elegović Balić kao Irena Grobnik, manekenka u usponu koja je također u potrazi za stanom
*Tarik Filipović kao Teodor Friščić (Teo), odvjetnik čiji se brak raspada i Kaznin prijatelj
*Nataša Dangubić kao Lucija Toć, zbunjena djelatnica u videoteci koja slučajno postaje Irenina cimerica
*Hrvoje Kečkeš kao Kazimir Hrastek (Kazo), filmofil i Teov prijatelj koji odlazi od kuće i tako slučajno postaje Robijev cimer

### Sporedne uloge

* Predrag Vušović Pređo kao Vlasnik videoteke, beskrupulozni vlasnik kvartovske videoteke i Lucijin šef
* Dražen Čuček kao Konobar, konobar u pubu *Bitange i princeze*
* Zvonimir Zoričić kao Šef, urednik na StrTV-u

### Gostujuće uloge
* Josip Bobi Marotti kao Stanodavac
* Fredi Kalamar kao Inspicijent	
* Nina Badrić kao Plavuša		
* Miroslav Bajs kao Debeli kandidat		
* Ivona Ružić kao Šefova asistentica		
* Silvija Bradica kao Šminkerica

## Produkcija

*Bitange i princeze* izvorno su trebale početki pilot epizodom koja je trebala trajati 45 minuta, ali koja je u konačnici podijeljena na dvije okvirno polusatne epizode koje su tako postale prva i druga epizoda serije jer je HRT odlučio odmah emitirati seriju, a ne započeti s pilotom. Tako je druga epizoda obuhvaćala drugu polovicu radnje nikada prikazanog "Pilota", s tim da je prilikom studijskog snimanja epizode došlo do određenih promjena u priči (neke su scene dodane) i scenografiji. Naime, "Pilot" je sniman u ograničenim uvjetima, a kada je HRT otkupio seriju, scene su ponovno snimljene u studiju s novom scenografijom koja je, uz sitnije izmjene, zadržana gotovo do samog kraja serije, što je bio slučaj i s prvom epizodom. Također, za potrebe same serije, lokacije koje su u stvarnom svijetu figurirale kao lokacije u seriji promijenjene su u odnosu na pilot epizodu.

## Napomene

## Vanjske veze
*